Smultringene

Ingjerd satt og så på tv, da tvillingbroren Gjermund kom og satte seg ned. – Hva ser du på, spurte han. – Nyhetene, svarte Ingjerd. Regjeringen har fått gjennomslag for sitt syn i lønnsoppgjøret. Nå må jeg være smart, tenkte Gjermund. Han ville se cupoppgjøret i fotball, men han kunne ikke tvinge henne til å bytte kanal, og Ingjerd kunne være tverr. – Har du lyst til å smake på mine ferske smultringer? De er av beste kvalitet, sa han og smilte lurt. - Gjerne det, sa Ingjerd, men hun var litt i tvil. Smisket han bare? Hun så bort på ham i smug. – Du er en vakker kvinne, sa Gjermund da han kom med smultringene. – Du har sminket deg så fint, og gullsmykket ditt er veldig smakfullt. – Hold opp! kom det kvikt fra Ingjerd. Du prøver bare å smigre meg. Ikke forstyrr meg nå, for nå skal de offentliggjøre resultatet. - Fra fotballkampen? sa Gjermund. - Nei, fra lønnsoppgjøret, sukket hun. – Slapp av, du rekker å se andre omgang av kampen før du skal på kveldsjobben. Gjermund matet fiskene i byens akvarium. Han trengte ekstra penger for å kvitte seg med gjeld. – Tvilsomt om jeg rekker mer enn et kvarter, sa han surt.